Diari Oficial de la Generalitat Valenciana


Sumari del DOGV 2682, del 06-02-1996 (1996/837418)

RESOLUCIÓ de 24 de gener de 1996, del Rectorat de la Universitat de València, per la qual convoca a concurs públic una plaça de becari d'investigació en el Departament de Biologia Vegetal.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2682

Data del DOGV
:   06-02-1996

Secció del DOGV
:   AUTORITATS I PERSONAL

Número del document
:   1996/837418


Data del document
:   24-01-1996

Organisme emissor
:   Universitat de València

Tipus de document
:   Resolució

RESOLUCIó de 24 de gener de 1996, del Rectorat de la Universitat de València, per la qual convoca a concurs públic una plaça de becari d'investigació en el Departament de Biologia Vegetal.   
Aquest rectorat, fent ús de les competències que li atribueix l'article 4t de l'OM de 27 de març de 1986, i segons el que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents  
Bases de la convocatòria  
1. Títol del projecte: «Investigació científica aplicada a la conservació d'espècies amenaçades i plantes de la directiva d'hàbitats en València i Castelló», dirigit pel professor Josep Antoni Rosselló Picornell, del Departament de Biologia Vegetal de la Facultat de Ciències Biològiques.   
2. Nombre de places: 1.   
3. Perfil de la beca:  
3.1 Requisits:  
3.1.1 Títol de llicenciat en Ciències Biològiques.  
3.1.2 Alumne de tercer cicle (o compromís de matricular-se).   
3.2 Mèrits que es valoraran:  
3.2.1 Activitat investigadora i tècnica en conservació de recursos vegetals.  
3.2.2 Coneixements sobre la problemàtica de la taxonomia, la corologia i la conservació dels gèneres Petrocoptis, Limonium, Kosteletzkia, Erodium.  
3.2.3 Posseir experiència demostrada en tècniques habituals de taxonomia, tècniques habituals de biologia molecular, tècniques habituals de conservació de tàxons endèmics i/o amenaçats: mostratges i recol·leccions, proves de viabilitat i posada a punt de tècniques de germinació de material amb dificultats de germinació, propagació vegetativa «in vivo» i/o «in vitro», experiències de reintroducció.  
3.2.4 Acreditació que s'ha treballat amb algun de los tàxons objecte d'estudi per aquest projecte d'investigació.  
3.2.5 Posseir la suficiència investigadora en el programa de doctorat «Conservació i aprofitament de les plantes i del sòl».  
3.3 Objectius del becari:  
Hauran d'establir-se els objectius següents per a les espècies Silene cambessedesii, Limonium cavanillesii, Kosteletezkia pentacarpa, Petrocoptis pardoi i Leucojum valentinum: cens de poblacions. Piràmides poblacionals i inferències sobre l'èxit natural en la supervivència. Estudi del llit ecològic i edàfic. Selecció d'àrees de sembra i plantació experimental. Seguiment de la capacitat reproductiva. èxit germinatiu. Cultiu a partir de llavor de l'espècie. Anàlisi de la supervivència sota condicions experimentals. Plantejament de tècniques de sembra i plantació. Seguiment d'aquestes i estudi de les causes que originen valors baixos de supervivència. Estudi de la variabilitat genètica de les poblacions.  
3.4 Condicions de la beca.   
3.4.1 Durada: 1 any.   
3.4.2 Dotació: 110. 000 PTA/mes brutes.   
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/83, de 25 d'agost).   
3.4.4 Aquesta beca no estableix relació laboral ni contractual amb la Universitat de València, ni compromís quant a la posterior incorporació a la plantilla de la universitat.  
3.4.5 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.  
4. Documentació: instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.   
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al Vicerrectorat d'Investigació.   
6. Procediment de selecció: les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.   
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució, que posa fi a la via administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, prèvia comunicació a la Universitat de València, segons que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptadors a partir de l'endemà de la data de publicació.  
València, 24 de gener de 1996.- El vicerrector d'Investigació: Juli Perelló Magraner.